Nova Objava koju je primila Bertha Dudde

Objava Br. 0377 - 0442

Molimo vas obratite posebnu pažnju na činjenicu da su Božje Riječi koje su nam upućene ne-denominacijske.

Sadržaj ove publikacije ni u kom slučaju ne namjerava privući članove bilo koje Kršćanske vjerske pripadnosti, niti regrutirati članove u bilo koju drugu vjersku pripadnost.

Njena jedina svrha je učiniti današnju Božju Riječ... dostupnom svim ljudima.

Između 1937. i 1965., Berthi Dudde je bilo dozvoljeno na dnevnoj bazi primati i zabilježiti 9030 pojedinačnih Objava.

Objavljivanje Objava je omogućeno zahvaljujući aktivnoj podršci mnogih prijatelja Božje Nove Objave.

Neka ova Božja Riječ postane blagoslov mnogim ljudima. (Također vidi B.D. br. 4015)

Razdjeljivanje Objava je vrlo poželjno. Moraju se prosljeđivati jedino cjelovite i nepromijenjene Objave. (Također vidi B.D. br. 8899)

‘Tko ima Moje Zapovjedi i čuva ih, taj Me ljubi... i Ja ću ljubiti njega i njemu se očitovati...’ Ivan 14,21

Izdavač, Hans-Willi Schmitz

http://www.bertha-dudde.org/hr

Bertha Dudde – Autobiografija

Na zahtjev mnogih prijatelja, Bertha Dudde je 1953. napisala sljedeću biografiju:

Objave ‘Unutarnje Riječi’ dobijam i zapisujem od dana 15. Lipnja 1937. godine. Da bih ispunila želje mnogih svojih prijatelja, ja ću vam dati opis svoga zemaljskog života, kratko objašnjenje o onome što sam na duhovan način primila, kao i moje vlastite osjećaje o svemu tomu.

Rođena sam 1. Travnja 1891. godine u Liegnitzu u Šleziji, današnja Poljska, kao druga kći jednog umjetničkog slikara. Djetinjstvo sam proživjela skladno u svom roditeljskom domu uz svojih šest sestara. Egzistencijalne nevolje sam upoznala vrlo rano. Mojim roditeljima je trebao novac tako da sam svoju sklonost šivanju iskoristila ne bih li bila od koristi svojoj obitelji. No i pored toga, roditelji su imali novčanih problema, a time i brige, tako da sam se sve do nedavno trudila pomoći svojoj obitelji.

Moji roditelji su bili različitih vjeroispovijesti. Otac je bio protestant, a majka katolkinja. Mi djeca smo bili odgajani u katoličkoj vjeri, ali na nas nitko nije vršio pritisak ili nas pak prisiljavao da slijedimo crkvene običaje, tako da je kasnije svatko od nas mogao sam za sebe i u potpunoj slobodi odlučivati o svojoj vjerskoj pripadnosti.

Ja osobno sam bila religiozna, ali doktrinu katoličkog sustava nisam mogla prihvatiti, iako sam poštivala crkvu. Jednostavno nisam mogla na van zastupati nešto što moja unutrašnja savjest nije prihvaćala s potpunim uvjerenjem. Tako sam prestala odlaziti u crkvu, od propovijedi sam čula samo malo, i nisam imala nikakvo poznavanje Biblije. Nisam čitala nikakvu religijsku ili pak naučnu literaturu i nisam se priključila nekoj drugoj grupi ili religijskoj sekti.

Tko poznaje katolički oblik vjere, zna u kakve sve nevolje zapadne čovjek sa svojom savjesti ako je se želi osloboditi. Ja također od toga nisam bila pošteđena. Ali u meni je ostalo pitanje: što i gdje je ono što je ispravno (ili ‘što je Istina, i gdje je čovjek može pronaći?’).

Često bih, dok sam molila Molitvu Gospodnju (‘Oče Naš’), preklinjala Gospoda da mi dozvoli pronaći Njegovo kraljevstvo. Ova molitva se ispunila 15. lipnja 1937. godine. Molila sam se tiho i osluškivala svoju unutrašnjost – bila sam skroz mirna – u takvom stanju sam se često nalazila, jer me za vrijeme toga uvijek obuzimao čudesan mir, i misli koje su mi pritom dolazile – u predjelu srca, ne u glavi –pružale su mi utjehu i davale snagu.

Još nisam znala da su mi te misli bile ´dane´, sve dok u jednom čudnom snu nisam doživjela nešto, što se kasnije ispostavilo kao Istina, što me ponukalo zapisivati te `misli’.

Tako mi je jednog određenog dana, dok sam osluškivala svoju unutrašnjost, jasno i glasno došao niz riječi, koje sam zapisala. To je bila prva poruka koju sam zapisala i ona je započinjala ovako: ‘U početku bijaše Riječ! Te Deum (početna riječ himne ‘Te Deum laudamus’, tj. ‘Tebe Bože slavimo’) Stvoritelju Neba i Zemlje!’

A onda su se pojavile sumnje: ‘Jesi li to sama od sebe napisala?’ – Ukratko, hrvala sam se, molila se i vodila mnoge unutarnje borbe, ali uvijek su riječi iznova nadolazile poput rijeke, poput velikog toka mudrosti pred kojim sam drhtala. – A onda me Sam Bog oslobodio sumnji, On mi je odgovorio i prepoznala sam Njega u Njegovoj Riječi kao našeg Oca. Moja vjera je rasla, sumnje su postajale sve manje, a ja sam primala i zapisivala svakodnevno.

Sadržaj zapisanog je prelazio moje znanje. Izrazi, koje nisam nikad čula, ili pak o njima čitala, čudni pojmovi na stranom jeziku, naučni pojmovi kao i upute nezaustavljivo su mi pritjecali. A povrh svega, ljubavne izjave Oca Nebeskog kakve još nikad nisam čula, a koje, na kraju krajeva, daju utočište i objašnjavaju sva pitanja o našim životima i smislu našeg postojanja.

Te ‘Riječi’ mi dolaze na sljedeći način: nakon unutarnje molitve i kratke koncentracije, osluškujem prema unutra. Tamo se tada javljaju jasno izražene misli, a riječi, jedna po jedna, jasno teku – uvijek tri ili četiri odjednom, slično radijskom priopćenju ili meteorološkom izvještaju, i to polako tako da s lakoćom mogu pratiti i zapisivati jedan dio rečenice za drugim.

Riječi zapisujem stenografski, kao po diktatu, bez da mislima ili konstruktivno sudjelujem u tome. Pritom nisam ni u kakvom stanju transa; osim toga, ja ne oblikujem rečenice, nego mi riječi na izvjestan način priskaču, bez da za vrijeme pisanja obuhvaćam značenje zapisanog.

Danima poslije toga, ili čak tjednima, taj stenogram prenosim u čisti zapis, bez da ga prije toga pročitam, riječ po riječ, bez mijenjanja ili ´poboljšavanja´ jednog jedinog sloga, a ni u kojem slučaju ne obrađujući smisao rečenog niti ga stilizirajući. Trajanje jednog takvog diktata iznosi oko pola sata. Izričito bih naglasila da taj proces ne nastaje kao proizvod bilo kakvog pritiska, tj. prisile, niti se događa u ekstatičnom stanju. Sve se to događa trezveno i jednostavno, bez ikakvog uzbuđenja ili utjecaja moje vlastite volje. U bilo koje doba mogu prekinuti Objavu te je nakon deset sati ili dana usred prekinute rečenice jednostavno nastaviti. Bez da sam ranije mi dano pročitala, Objava mi ponovno biva tečno diktirana u pero.

Volja mi je, dakle, oslobođena od bilo kakve prisile – ono što ja želim, je služiti Bogu i činiti ono što Njegova Sveta Volja zahtijeva od mene.

Mogu u svoj Istini izjaviti da sam do ove Istine bila ‘vođena’, i da su mi pojmovi u potpunosti bili i morali biti strani. Tek godinama poslije pronašla sam potvrdu onog što sam primila, kada sam upoznala zapise štajerskog mistika Jakoba Lorbera. Nemoguće je pojmiti moju radost tijekom čitanja velikih Lorberovih djela, ‘Velikog Ivanovog Evanđelja’ i ‘Isusovog djetinjstva’. Tek tada sam doznala da je i drugim ljudima bila dana Riječ Gospodnja, da je Bog, Gospod, u svim razdobljima pričao Svojoj djeci i da će i ubuduće nastaviti pričati, jer beskrajna Očeva Ljubav i milost ni ne može drugačije.

U Lorberovim zapisima otkrila sam isto ono što je i meni bilo dano. Često nisam razumjela Riječ koja bi mi došla, međutim, Nebeski Otac mi je u Svojoj Ljubavi davao i objašnjenja. Bilo je i čudesnih događaja, koje je pojedinačno sada nemoguće navesti, ali koji svjedoče o nezamislivoj poniznosti i Očinskoj blagosti.

U nedostatku sveukupnog obrazovanja, uvijek sam se smatrala neispisanom stranicom. Nedostatak novca i vremena sprječavali su me da čitam dobre knjige kao i da posjećujem predavanja. Znala sam samo za naporan rad od ranog jutra do kasno uvečer. I pored toga sam svakodnevno primala slasne obroke duhovnog dobra, bez da sam uopće znala za koga sam to primala.

Baš moje nepoznavanje Biblije i katoličke doktrine mi je omogućilo da prihvatim Riječ Odozgor bez ikakva otpora. Moje iskustvo me uči da je ozbiljan katolik ili protestant, čije je znanje ukorijenjeno u dogmatskim teorijama, previše vezan za njihovu dogmu da bi prihvatio i prigrlio Božanske Objave bez otpora.

Međutim, ipak postoje naučnici na više fakulteta koji s pojačanim zanimanjem najozbiljnije raspravljaju o ovim Božanskim Učenjima. Ne samo da ih interesiraju neoboriva objašnjenja nastanka materije kao i njenog mogućeg razlaganja, već i nastanak pogrešnih učenja i raznih religijskih sustava i vjeroispovijesti.

U porukama koje sam primila pokazano je u čemu se sastoje te pogreške, i od svih se zahtijeva skretanje pozornosti na svako od tih pogrešnih učenja, kad god se za to pruži prilika.

Ali, svakome je ostavljeno na slobodu da prihvati ili pak ne prihvati u svoje srce Gospodnju Riječ. Ali onome koji je razumio Duh tih Očevih Riječi, a ne djeluje u skladu s njima, taj samo povećava razmak između sebe i našeg Oca Nebeskog. Kada ne slijedi riječi opomene Ljubavi, on se time neizbježno postavlja pod zakon. A u istoj toj mjeri, u kojoj ne bude poštovao Božje zapovijedi Ljubavi, izgubit će i Božju Milost.

Božjom milošću se ljudima iznova daje Evanđelje, i prilično ozbiljno im je skrenuta pozornost na svrhu i cilj ljudskog postojanja. Jer milostiva Ljubav Božja želi spasiti sve one koji se još mogu spasiti prije nego što dođe preokret – a on sigurno dolazi! Vrijeme koje su svi vidovnjaci i proroci svih vremena najavljivali – Posljednje vrijeme – sada je ovdje!

Prema mojim zapisima, Gospod ne pravi razliku među Svojom djecom – ‘Priđite Mi svi’ (Matej 11:28) – glasi Njegov poziv. Blago onome koji sluša Njegove Riječi i koji Ga slijedi. Bog ljubi Svoju djecu, On ih sve želi usrećiti – pa čak i ako ona ne žele znati išta o Njemu.

Zapisano: 22. 11. 1953

Potpisano: Bertha Dudde

Bertha Dudde je smjela napustiti svoju zemaljsku ljusku 18. Rujna 1965. da bi se vratila u Očevu nebesku kuću.

Sadržaj

0378 - PROČIŠĆENJE DUŠE PREDUVJET ZA SJEDINJENJE S BOGOM.... POMOĆ ZALUTALIMA....

0391 - ODVOJENOST OD SVIJETA.... SAMOSTAN?....

0393 - ISTRAŽIVANJE - ZABLUDA.... LJUBAV - ISTINA.... GRADITELJ....

0404 - „O, DOĐITE SVI K MENI....“ ZABRINUTOST GOSPODA DA NEĆE BITI POZVAN....

0405 - NEDOSTATNOST KULTURNOG RAZVOJA.... SVJETOVNI MUDRACI.... PRIRODNE SILE.... DOBROTVORNE ORGANIZACIJE....

0425 - ODGOJ MLADIH.... BOŽJE DJELOVANJE....

0434 - VOLJA - VJERA - ZNANJE....

0437 - ŽRTVA I DJELA LJUBAVI....

0441 - DUH BOŽJI.... SJEME BOŽJE LJUBAVI....

PROČIŠĆENJE DUŠE PREDUVJET ZA SJEDINJENJE S BOGOM .... POMOĆ ZALUTALIMA ....

B.D. 0378 from 14. travanj 1938, taken from Book No. 9

Ako se duh u vama pokrene, zaživjeti će što je do tada bilo mrtvo, duša će se dići i vinuti se .... svoj omotač ona će napustiti i neprestano će samo tražiti svjetlo, a što je onda rođeno iz tog svjetla neće propasti u vječnosti .... I tako je Gospodar svim bićima na Zemlji dao sposobnost da prime Božanski Duh, samo ako se žudnja pokrene i čovjek u svom postojanju uvidi jedan izuzetan zadatak. Pošto uvijek iznova mora biti uspostavljena veza s Božanskim Duhom Oca da bi se postigao vječni život, sjedinjenju će morati prethoditi mukotrpan posao .... posao pročišćenja duše, koja treba primiti Duha Božjega.

Do tog pročišćenja duše pak može doći kad se njena žudnja okrene od materije, kad ona voljno odustane od svega što ju je do tada vezalo, kako bi to zamijenila za nešto daleko dragocjenije .... kako bi stupila baš u tu vezu s Božanskim Duhom .... Ništa dušu ne može prisiljavati, ona iz sebe same mora reflektirati svoj zadatak, ona mora željeti napredovati na putu spoznaje .... ona istovremeno i svoju volju mora sprovesti u djelo .... sjediniti se s nebeskim Ocem. Tako oblikovana volja onda uvijek ostaje podređena Božanskoj volji ....

Božji Duh potom više ne dopušta povratak, nego onaj tko je jednom zakoračio na taj put i konačno je u volji Gospodara, s Njime ostaje povezan u vremenu i vječnosti. Gospodar takvu jednu dušu nikada neće pustiti od Sebe .... Prvi zahtjevi su ispunjeni, te takva jedna duša stalno napreduje i ostaje u Božanskom suncu milosti .... Samo jedno ona ne smije propuštati .... Skretati pažnju drugima na zrake ovog sunca milosti .... Jer tama obavija tako beskrajno mnoga bića da se svako zemaljsko dijete blagoslovljeno Božanskim Duhom njima treba posvetiti s punim milosrđem, kako bi i nad njima svanulo jutro i kako bi se mnogi od njih mogli zaputiti ka svjetlu.

Ljubav, koju usmjeravate tim ljudima, Gospodar će vam nagraditi tisućerostruko, jer treba sve njih spašavati od vječnog prokletstva. A tko je u sebe primio Duha Božjega, prepoznati/ će kko je nekim dušama neizrecivo teško osloboditi se, i stoga će im s Ljubavlju izaći u susret i dati im što može kako bi i oni isto kao i on u svjetlosti duha primili Gospodara, da bi s Njim ostali u vječnosti ....

AMEN

Prijevodima rukovodi Lorens Novosel

ODVOJENOST OD SVIJETA .... SAMOSTAN? ....

B.D. 0391 from 29. travanj 1938, taken from Book No. 9

Sve vaše brige prebacite na Gospoda .... Vidite, samo ako Me slijedite, svu vašu patnju Ja ću sa vas moći skinuti, i u danima unutarnje izgradnje uvijek će vam pritjecati snage koju Ja za vas neprestano imam spremnu, i po tome ćete prepoznati koliko vam je Otac blizu, samo kad Ga zamolite .... jer vam hoću dati sve što želite. Vidi sad kćeri Moja .... patnja svijeta posljedica je grijeha svijeta .... ako se potrudite za Božju plaću, tad ste svakoj patnji na Zemlji daleko manje izloženi .... tada imate za nositi samo ono što iz Ljubavi prema bližnjima dobrovoljno uzimate na sebe kako bi im njihovu patnju umanjili, i tako Ja tu patnju dvostruko blagoslivljam.

E sad, ako samo živite u vjeri da ćete ući u slavu Božju bez da ste si duši postigli konačnu zrelost .... ako doduše stremite savršenstvu duše, no ako se želite izmaći svoj patnji na Zemlji, teško da ćete moći ući u to stanje koje vas izdiže do Bogu-nalik stvorenja. Tko sudjeluje u Kristovom djelu spasenja, tko nosi postavljeni mu križ .... tko bez mrmljanja i žaljenja Božanskom Spasitelju prinosi svu svoju patnju, taj se neprestano kreće u Božanskoj milosti, i njegov odlazak sa ovog svijeta biti će čudesan.

Stoga vam ni nisam dao nalog da se povučete iz svijeta iz kojeg sasvim izvjesno svugdje vreba opasnost, nego vi taj križ svijeta voljno trebate uzeti na sebe, ojačati na njegovim opasnostima, njih nadvladati i bližnjemu kao pobjednik nad svijetom dati vaš primjer .... trebate pokušati zadobiti dobrotu Gospodnju i Njegovo milosrđe, koje vas oprema nužnom snagom i milošću da biste se mogli nositi sa svim zahtjevima svijeta te se pri tome i uspjeli osloboditi iz vaših okova. Jer Svoju milost Ja dajem svakome, svako dijete sa izvora milosti Moje Ljubavi može neizmjerno crpsti, tako da vam je dana i moć da se oduprete svijetu ....

Vidi dijete Moje, u prirodi djeluju tako različite sile .... svima njima Gospod se služi da bi ljudima dao mogućnost za sazrijevanje. Svrha tih prirodnih sila je da u čovjeku probude i izgrade pojam za dobro ili loše .... pa su tako dozvoljene i opasnosti svijeta radi konačnog odabira pravca .... za dobro ili pak za loše. Odvajanje duše od okova tame mora se stremiti i upotpuniti skroz iz slobodne volje.

No u tu svrhu i loše isto tako mora moći djelovati, jer, ne poznaje li duša loše, stanje savršenosti bez borbe bilo bi joj daleko manje vrijedno nego ono postignuto putem neprestane borbe .... doduše, u svakoj životnoj situaciji ima dovoljno mogućnosti za borbu protiv lošega, no sila tame u svjetskom metežu biti će predominantna .... ona će sa svih strana pokušavati pristupati čovjeku, i zasluga takve jedne duše biti će daleko veća ....

Ljubav prema Meni, Stvoritelju i Spasitelju, jeste dobro svjedočanstvo za sve koji Mi žele služiti, no bez te Ljubavi takav jedan boravak u odvojenosti bio bi samo bijeg iz okruženja stvorenog za čovjeka u svrhu njegovog vlastitog usavršavanja, koji bi tada ostao bez blagoslova za čovjeka .... pošto bi se time zaobišlo a ne nadvladalo probno kamenje* i stanice kušnje ....

A gajiti Ljubav prema Božanskom Spasitelju usred vreve svijeta divno je .... iz te Ljubavi se odreći zemaljskih zadovoljstava i čežnji rađa još na Zemlji dijete koje je omiljeno Bogu, koje Otac brižno pazi i Ljubavno i Očinski sprovodi pored svih životnih grebena. Ma shvatite vi ljudi na Zemlji, da ste vi izabrali ovo stanje utjelovljenja na Zemlji .... da ste bili voljni sve teško na Zemlji uzeti na sebe kako biste postigli stupanj Dijeteštva Božjega, koje od vas treba formirati bića slična Bogu ....

Ako se sada sudbini koja vam je dodijeljena opirete, nije za osuditi vaša slobodna volja da sa sigurno isto tako dobrom namjerom služite Meni .... no vi time sami sebe lišavate mogućnosti dosezanja tog stupnja savršenstva jer ste se svjesno odrekli takve mogućnosti. Čovjek sazrijeva i izgrađuje se (tim više) što voljnije on na sebe uzima patnju svijeta .... on time postaje nositeljem križa i dobrovoljno ide uskim putem, koji nije ograničen i koji opet lako može biti zamijenjen sa širokim putem .... putem zemaljskih zadovoljstava i užitaka .... za razliku od uskog puta kod kojeg je onemogućen prelazak na široku cestu, tako da je prvi znatno dragocjeniji za vašu dušu koja čezne za oslobođenjem i svjetlom.

AMEN

*(‘Probni kamen: Za ispitivanje zlata, srebra i platine neophodno je imati probni kamen.’)

Prijevodima rukovodi Lorens Novosel

ISTRAŽIVANJE - ZABLUDA .... LJUBAV - ISTINA .... GRADITELJ ....

B.D. 0393 from 2. svibanj 1938, taken from Book No. 9

Onima koji Me ljube, Ja neprestano činim dobro .... i stoga znajte da ne trebate oskudijevati niti jedan dan, te ostanite u Mojoj Ljubavi. Čovječanstvo traži put, za koji vjeruje da vodi do spoznaje Božanstva, i stoga lako zastranjuje, jer taj put se treba pronaći u srcu, a ne kroz istraživanje i razumsko domišljanje .... tako da čovjek rijetko ima pravi rezultat .... dakako da se dođe i do istinā, no potpuno prosvijetljen neće biti nikada duh onoga koji samo istražuje. Oni koji ostaju u Mojoj Ljubavi, njima sam Ja Sâm učitelj, i tad im je potpuno znanje Božanskih istinā zajamčeno. Tako da ti Ja uvijek postavljam temeljni kamen i samo čekam na tvoju punu volju da na njemu gradiš ....

Pokreće li se duh u tebi tako da žudiš primati, da to što si primila uzmeš k srcu .... da svaki dan učini da ti pritječe to što uzdiže tvoj duh .... tada će građevina biti dobro stabilna i ona se više ne može srušiti od strane zemaljske vlasti. Jer svaka građevina ima svoga graditelja, a gdje je taj graditelj sami tvoj Spasitelj, i djelo mora uspjeti i opstati u vječnosti. Ništa ne može biti uništeno čemu sam Ja Sâm dao Moj blagoslov i što je nastalo u Mojoj volji ....

Daj se uputiti na riječi Gospodara: Tko gradi i djeluje za vječnost, neće se trebati bojati da će mu djelo propasti .... Najdivniji rezultat koji se na Zemlji može postići .... daleko najdragocjeniji .... je biti suradnik Gospodara i bezbrojnim dušama biti od pomoći za postizanje Kraljevstva Božjeg. Blagoslov na Zemlji i nebeska blaženost jednom će biti plaća za takvo djelovanje .... Namjesto za vječnost beskorisne aktivnost stupilo je tvoje sadašnje stvaranje, i za beskrajno vrijeme djeca svijeta će slušati Riječi koje Sâm Gospodar njima govori kroz Njemu podano dijete.

Neizreciva je Milost za Zemlju to da se Gospodar brine za Svoje ovčice i želi im objaviti Svoju blizinu i Svoju spremnost da te ovčice primi u Svoje stado. Čujte Njegov zov .... i slijedite ga .... obratite pažnju na Njegove sluge, i ne dopustite da budu nesaslušane sve opomene koje Gospodar dostavlja putem njih, tada i vi upoznajete suštinu Božanstva i idete pravim putem ....

AMEN

Prijevodima rukovodi Lorens Novosel

„O, DOĐITE SVI K MENI ....“ ZABRINUTOST GOSPODA DA NEĆE BITI POZVAN ....

B.D. 0404 from 7. svibanj 1938, taken from Book No. 9

Sve brige prebacite Gospodu .... a ako se brige tiču duhovne dobrobiti, onda više ne trebate dugo ostati u nevolji. Jedno vam je iznad svega potrebno, ne smatrati ni jednu brigu premalenom ili prevelikom da bi je povjerili Gospodu .... Ako se uvijek brinete da sebe povjerite nebeskom Ocu, onda se i Njegova Ljubav uvijek brine za vas .... jer ako bi vi bez Njegove pomoći morali očajavati, Gospod to od vas preuzima odmah po vašoj molitvi .... budući da vi kroz ovu molitvu također umnožavate vašu snagu da podnesete ono što vam je nametnuto, i zbog toga će za vas jedino biti od koristi okrenuti se Božanskoj Ljubavi i milosrđu u svakoj muci.

„O, dođite k Meni, svi koji ste umorni i opterećeni .... Ja ću vas odmoriti (okrijepiti, osvježiti) ....“ U ovim Riječima je sva utjeha i sva Ljubav Spasitelja, i stoga vi ne biste trebali niti jednu sekundu oklijevati, gdje vam je s tako puno Ljubavi ponuđena pomoć Gospoda .... Najveća briga Gospoda je to što vi Njega ne zazivate na vašim životnim putovima, što vi .... oslanjajući se na svoju snagu, vjerujete da se možete odreći Njegove pomoći .... onda će vaš duhovni razvoj tek vrlo sporo napredovati, jer čovjek sam od sebe može tek vrlo malo, ali uz pomoć Božanskog Oca beskrajno mnogo. Zato se u svakoj nevolji duše i tijela okrenite Njemu, On neće dopustiti da vaše molitve prođu nesaslušane, i vi ćete biti privučeni za sada i za sva vremena.

AMEN

Prijevodima rukovodi Lorens Novosel

NEDOSTATNOST KULTURNOG RAZVOJA .... SVJETOVNI MUDRACI .... PRIRODNE SILE .... DOBROTVORNE ORGANIZACIJE ....

B.D. 0405 from 8. svibanj 1938, taken from Book No. 9

Iz ovakve povezanosti raste ti najveći blagoslov te stoga neprestano započinji tvoje dnevno djelo sa dubokom molitvom. Spasitelj svih svjetova opet se kreće kroz zemaljsku dolinu. Njegova misija je, svijet naučiti pravoj vjeri. No, došlo je do male promjene u ovo vrijeme. Prilično je teško usaditi vjeru u onostrano u srca ljudi koji na istinski bezbožan način poriču sve natprirodno .... Današnji kulturni razvoj ima jedan veliki nedostatak a to je da stvara veliki broj svjetovnih mudraca koji se onda posebno bore protiv svega što bi moglo upućivati na život izvan Zemlje.

Tako da je uvijek napredak na zemaljskom području nedostatak za sve duhovno. Živo stremljenje i žurba koja ljude ispunjava po cijele dane, za razvoj duha .... za rad na duši, ostavlja malo ili ni malo vremena. Oni ne obraćaju pažnju na to kako brzo im vrijeme prolijeće, fiksirani su samo na svoju zemaljsku aktivnost, jedva da se tu i tamo pokoja misao okrene beskraju .... i to je najnezdraviji temelj za napredak duhovne izgradnje. Ne samo da prekovremena zemaljska aktivnost čovjeka sprječava u tome, nego puno više misaona spoznaja koju takav čovjek vjeruje da ima i protiv koje je se daleko teže boriti.

Približiti određeno područje znanja čovjeku koji nije uvjeren da je tako mudar, daleko je lakše .... no onome koji želi biti uveden u svakakva znanja, njemu htjeti prenijeti duhovno znanje, daleko je beznadežnije .... cijelo postojanje takvog jednog čovjeka po njegovom shvaćanju ovisi jedino o njegovoj zemaljskoj aktivnosti .... misao o nečemu što je uzvišenije, što u drugačije oblikovanoj formi postoji nakon njegove tjelesne smrti, je za njega samo nešto što mu otima tihi smiješak nadmoćnog znanja, pa i pored toga, takav jedan mudrosti pun zemaljski čovjek ne zna ništa .... njegova duhovna aktivnost, od koristi za dušu, sastoji se od samih šupljina ....

Stoga je se Gospodar sada pobrinuo i odabrao Svoje sluge kako bi se ovakvim ljudima mogli suprotstaviti baš neobičnim dokazima Njegove Snage i Njegove Volje. Doduše biti će očajna (žestoka) borba za te duše koje se često ne žele potruditi ozbiljno ispitati očigledan dokaz Božanskog djelovanja .... no njima će istovremeno i prirodne sile donijeti prosvjetljenje, tako da oni svoju misaonu aktivnost mogu okrenuti od zemaljskoga i pokušati prodrti u beskraj ....

Ali kakva borba duhovnih bića i sluga na Zemlji mora se dogoditi oko te djece koja sama sebe uzvisuju ..... svemir sa svom svojom raskoši, sve pojave naokolo i iznad, nisu dovoljne da bi u ovima probudile mali tračak svjetla .... I ove u svijetu poželjne dobrotvorne ustanove još ih lišavaju i zadnje mogućnosti da si same obrađuju Ljubavno polje, gdje bi im putem aktivnosti u Ljubavi božanski izvor milosti bio otvoren i oni iz Ljubavi tada duhu u sebi mogli dati hrane ....

Tako da se na Zemlji stvara sve širi jaz između ljudi i aktivnih duhovnih bića, pošto se Ljubav tako slabo prakticira a bez Ljubavi duh ostaje u mraku i do razvoja duše može se doći samo jako teško. Jer, pretpostavka da stanovnik Zemlje putem naizgled čestitog i civiliziranog života na Zemlji postiže savršeno duhovno stanje, pogrešna je .... Duša mora iznutra biti oslobođena, a to može postići jedino Ljubav i jedino gdje je ova aktivna, još prisutna tama duha može se prognati, a tim ljudima će i svjetlo spoznaje još svijetliti, samo ako se potrude njegovati Ljubav .... tada će im i Milost Gospodara ljubavno izaći u susret i sigurno će pronaći put koji vodi ka gore u Nebesko Kraljevstvo ....

AMEN

Prijevodima rukovodi Lorens Novosel

ODGOJ MLADIH .... BOŽJE DJELOVANJE ....

B.D. 0425 from 20. svibanj 1938, taken from Book No. 9

(U kurzivu je obracanje za Berthu Dudde osobno) Bit ce ti dodijeljen jedan zadatak za cije ostvarenje ce biti nužna velika snaga volje, i zbog toga ce nju uvijek iznova trebati ojacati kroz naše poduke. Tako ti danas Spasitelj namjenjuje jednu poduku, koja se odnosi na unutarnji razvoj svih politickih mjera koje imaju za cilj jedino osnažiti moc, ali i okrasti narodu svu njihovu slobodu. Te mjere imaju za zadatak u potpunosti zagospodariti nad mladima. )

Upravo u ovim vremenima kada bi mladi covjek trebao razmišljati o svojem unutarnjem životu .... kada bi trebao zapoceti promatrati prirodu na Božanski nacin .... kada bi puno više trebao nauciti promatrati svu divotu svijeta duhovnim ocima .... baš u tim vremenima on je privucen mehanickim vježbama (radnjama) ), koje guše sve duhovno u njemu ili cine da njegova duhovnost zakržlja. Bit ce prisiljen na jednu viziju svijeta, ciji je jedini cilj iskljuciti iz njegovog buduceg misaonog života sve ono što bi trebalo blagonaklono utjecati na oplemenjivanje njegove duše.

Pri tome se dogada izgradnja jednog potpuno novog smjera misli cime se postiže samo jedno izjednacavanje sveg duhovnog razmišljanja. Tijek misli te mladeži kretat ce se samo u tim podrucjima koja su svakako u skladu sa pitanjima koja postavljaju mladi, ali koja ipak ne mogu nikada ostvariti zrelost duše. Iz razloga što ova mladež ne zna ništa o duši i njezinom odredištu, ili smatra jedno takvo razjašnjenje samo za bajku, na koju ni jedan covjek sadašnjeg vremena ne treba obracati nikakvu pažnju.

S time je zadatak, koji se danas postavlja mladima, u duhovnom smislu potpuno promašen. Sve cemu se teži jest samo razvoj zemaljskog života, ali bez ikakvog poticaja na promicanje duhovne kvalitete mladog covjeka. I dalje postojece razmišljanje biva preobraženo bez poštovanja, odgovorni vodici mladih promatraju sa zadovoljstvom njihov rad koji se sastoji od potpunog svjetovnog oblikovanja mladih duša, ali koji prijeci put slobodnom traženju Istine i oduzima im svaku mogucnost tražiti ili težiti odgovarajucoj hrani za duh.

Kako trebaju biti preusmjerena ovozemaljska djeca, kako u njima treba provoditi rad, koji njima otvara jedno drugo usmjerenje misli. Kako prolazi vrijeme ovi ljudi puštaju korijene u tlu koje je neprikladno da bi se u njemu mogao razviti ispravan duh. Štoviše odbijati ce sve kako bi iskljucili svako poducavanje koje dokazuje Boga i silazak Božjeg Sina Isusa Krista na Zemlju u svrhu iskupljenja covjecanstva. Oni ce se truditi prikazati ovu Njegovu doktrinu, koja bi trebala biti za svakoga najsvetija stvar, kao potpuno izmišljenu, i ovo je najgore vrijeme za mlade kojemu bi se trebalo suprotstaviti sa svom snagom i svom voljom. I Gospod ce takoder staviti Svoju rucku (polugu) ) upravo tamo .... On ce takoder sprovesti Sud nad svakim tko naumi takvu deformaciju mladih .... Gdje bi se trebala ocitovati najživlja Ljubav Božja nego kod njih koji su povjereni Božanskoj Ljubavi i koje neprijatelj sada nastoji rastrgati .... Gospod njih ne pušta tako lako od Sebe. On ce znati zaštititi mladu dušu .... On ce im takoder u srce postaviti pitanje: Što je svrha i cilj cijelog zemaljskog postojanja covjekova bica? I s pomocu Gospodnjom ovo pitanje nece tako olako biti zapostavljeno. Ali ovo pitanje ce biti odgovoreno u duši, planirano uništenje cijelog duhovnog života ce pretrpjeti jedan snažan udarac od strane volje Gospodnje.

Zatim uocite, vi nevjernici, koliko ce se uvijek sve jace primjecivati nagonjenje u mladima, u prepoznavanju najuzvišenijeg Bica, gledajte, otpor ce se osjecati uvijek sve jace te ce konacno potraživati slobodu za cijeli unutarnji život. Jer Bog ne napušta one koji misle na Njega, i Njegova briga se posebno odnosi na mlade, tako da oni ne bi trpjeli nikakvu štetu za njihovu dušu.

Stoga pricekajte vrijeme, koje više nije toliko puno daleko, i ucinit ce vas slobodnim od duhovnog mucenja (duhovnih muka) ). Jer sve se odvija po volji Boga, Koji ce sakupiti oko Sebe Svoju djecu, kako bi im dao spoznaju o njihovom istinskom odredištu, sve dok ju ne pocnu slijediti i tako uspiju izbjeci zamci svijeta.

AMEN

Prijevodima rukovodi Lorens Novosel

VOLJA - VJERA - ZNANJE ....

B.D. 0434 from 26. svibanj 1938, taken from Book No. 9

U najveću dubinu Božanske Mudrosti moći će prodrti samo najsavršenije svjetlosno biće, a čovječanstvu će biti pružena izvanredna Milost kad joj je dano znanje o stvarima koje svijetu inače ostaju skrivene, a to je dozvoljeno u svrhu toga da sve dublju vjeru mogu pronaći svi oni ljudi kojima Božja Mudrost dozvoli baciti pogled u beskonačnost. Vjera u svojoj snazi može sve .... Onima koji su spremni vjerovati će se pomoći kako bi njihova slaba vjera postala čvrsta poput bedema, a samo nevjerna narav neće prihvaćati sve ono što Gospodar Bog Svojima ljubavno daje.

Pogledajte prirodu, kako pravilno se po volji Stvoritelja sve oblikuje, i opet prolazi .... i koliki ljudi pored toga nemarno prolaze .... sva ta čudesna djela ne daju im ni da naslute Božansko djelovanje. Takvima mogu biti dani znaci puno uzvišenije vrste, oni bi sve čudesno doživljavali isto tako bez promijenjenog uvjerenja, dokle god bi za to moglo postojati ikakvo ljudsko, tj. zemaljsko objašnjenje. Jer što bi im tada prisililo njihovu vjeru bilo bi beskorisno za njihov duhovni napredak.

Stoga Gospodar za svoja otkrovenja uvijek odabire onu zemaljsku djecu koja su spremna prihvatiti .... koja žele vjerovati, čime je onda i osiguran preduvjet za istraživanje Mudrosti Božje. Dakako da ona moraju i postati gospodarima nad sumnjama, koje kao najjači neprijatelj uvijek nanovo žele uzdrmati vjeru .... no, ako je volja za vjeru jača, tada će ona i nadvladati sve protu-struje .... i tada više neće postojati granice za onoga koji istražuje dubine Božanske Mudrosti.

Jako su rijetki oni koji su svjesni toga koliko im čvrsta vjera može biti od pomoći za to da steknu nezamislivo znanje o stvarima koje su skrivene zemaljskom čovjeku koji živi bez vjere ..... i stoga će broj onih koji žive u neznanju uvijek biti daleko veći, jer do duboke vjere probije se samo mali dio čovječanstva. No vi sami to imate u ruci .... uvijek iznova, molitva je ta koja vas stepenicu po stepenicu vodi ka gore .... a gdje ne možete duboko vjerovati, a i pored toga ste dobre volje, tamo se molite iz dubine srca. Imate li još vjeru u snagu molitve, pomoći će vam se .... pomoć Gospodara i vlastita volja idu ruku pod ruku .... te morate postići to za što molite.

Ljubav Gospodara tako je velika da ona više nego rado ispunjava želje djece (ljudi) na Zemlji, ako je pokretačka snaga tih željā volja za tim da se dospije do Gospoda. I ono od znanja što vam se dostavlja, mora vam uvijek stvarati sve dublju vjeru, te tako uz Milost Gospodara postižete znanje o stvarima koje bi vam inače ostalo nedostupno, ali koje putem duboke vjere biva dostavljeno svakome tko svoje znanje želi proširiti na područje Božanske Mudrosti. I ono što vam se nudi, uvijek je samo izljev Božanske Milosti za vas koji vjerujete, da olakšate životni put i da se u svom strahopoštovanju i Ljubavi prema Gospodaru oblikujete u svjetlosna bića ....

AMEN

Prijevodima rukovodi Lorens Novosel

ŽRTVA I DJELA LJUBAVI ....

B.D. 0437 from 27. svibanj 1938, taken from Book No. 9

Uvijek čini samo dobro, i u Meni ćeš naći otplatu, jer svakim dobrim djelom Mene privlačiš bliže sebi. I isto to biti će ti stavljano na srce ako si želiš priskrbiti bezgraničnu mjeru Božanske Milosti, samo što moraš uvijek sa svakim dobrim djelom povezati Ljubav .... Samo u Ljubavi rođena dobra djela su ona koja Ja rado gledam ....

Drago Moje dijete, često se dosta mukotrpno postiže razumijevanje, pa te to treba zamisliti; tvoja spremnost nije uvijek ista. Namjesto svakodnevne molitve moraš nekad ubaciti i poneko djelo Ljubavi, i snaga za prijem pritjecati će ti uvelike lakše baš iz tog djela. Ono što vi ljudi možete postići samo kad biste htjeli prakticirati aktivnu Ljubav, bezgranično je, tako da ste već time blagoslovljeni na Zemlji, no vi premalo koristite tu priliku da postignete taj blagoslov ....

Al za nebesku domovinu trebate još toliko mnogo djela Ljubavi, jer ona vam tamo pomažu da uđete u Kraljevstvo Božje .... Iz Ljubavi vam se rađa svaka korist, a bez Ljubavi ne možete očekivati da Gospodar sa vama razgovara kao Otac sa Svojom djecom, stoga pazite .... Ako Gospodaru prinosite žrtvu, i to iz Ljubavi prema Njemu, onda će vam i priteći snaga za to da na tu žrtvu slijede i druge, i ojačat će vaš duh, vaša vjera i vaše pouzdanje .... Ljubiti ćete Božanskog Spasitelja i kroz Njega čuti ćete Riječi Ljubavi.

No uvijek mora govoriti vaše srce, u spoznavanju Božanske Istine, iz izuzetno plemenitih motiva mora se truditi spriječiti nevolju i bijedu drugih ljudi, uvijek mora gledati samo ublažiti patnju, pružiti mir i služiti .... ljudima na Zemlji i neprestano Ocu na Nebu .... Samo onaj tko služi postati će velik u duhu, a tko se sam uzvisuje, biti će ponižen. Samo ako se tako trudite služiti, upoznati ćete moć Ljubavi u potpunosti. Biti ćete izabrani da možete vladati jednim Kraljevstvom .... Upravljajte i stvarajte na Zemlji umjereno tako da to zadovoljava zemaljske potrebe, a za dušu se brinite neprestano ....

Tako da u Ljubavi morate biti aktivni neprestano, jer bez toga nitko ne može postati savršen a i Božanska Milost slabo će biti dostupna, no Milost je za vas tako dragocjena i tako vam je nedostatna (teško da možete bez nje), stoga si vi putem djela Ljubavi Nju morate stjecati, ako želite da Otac na Nebu vama na isti način učini da ju osjetite. Biti će široko polje aktivnosti za svakog pojedinca ako biste da se Ljubav pomno njeguje tako da urodi plodovima koji bi nam kako na Zemlji tako i jednog dana u Onostranom bili od koristi .... Pa se sad predaj pod Božju zaštitu, i sve tvoje brige s punim povjerenjem stavi na Njegovo Božansko Očevo srce .... On će te znati utješiti i neće ti uskratiti Svoju pomoć.

AMEN

Prijevodima rukovodi Lorens Novosel

DUH BOŽJI .... SJEME BOŽJE LJUBAVI ....

B.D. 0441 from 30. svibanj 1938, taken from Book No. 9

Žudite Duh Božji .... Onda će smjesta sve u vama postati aktivno .... duša će se odvratiti od materije, tijelo će se odreći ispunjenja njegove žudnje .... Ljubav će ući u vaše srce, i tako ćete vi primjetno osjetiti kako je sve u vama svijetlo i jasno. A sve to, ako vi iz potpuno slobodne volje čeznete za sjedinjenjem s Bogom .... svako biće u sebi nosi sjeme najčišće Božje Ljubavi .... Jednom kada je ono izniklo u srcu, onda ono nastavlja rasti, onda mu je hrana koju ova biljčica treba dostavljena u Božjoj Riječi, koja u najčišćem obliku prodire u ljudsko srce, tamo je prihvaćena i najbolje iskorištena. Tako nahranjeno srce tijekom zemaljskog života uistinu neće morati gladovati, ono će biti očuvano u životnoj snazi, i treba jedino ljubiti svim žarom za koji je ono sposobno, pa će također uskoro biti ispunjeno Božanskim Duhom, budući Otac Svemira želi Sebe otkriti takvim ljudima .... no On uvijek za takvu službu bira one koji u sebi nose sjeme i brinu za razvoj nježne Božje biljčice. Božanski Učitelj Osobno podučava Svoje učenike na Zemlji da se nikada ne dopuste zarobiti od materije, i tako im često daje dokaz kroz najrazličitije ljude, u kojima je On ispunio Svoj Čin Ljubavi, i uveo ih u Svoju mudrost i Učenje. Što je veći bio plamen Ljubavi u srcu učenika, to jasnijeg duha su oni prihvaćali ono što je Gospodar propovijedao, i uskoro su učenici bili tako prožeti Božjim Duhom, da je u djelovanju učenika na Zemlji dolazilo do izražaja samo ono što je bilo svojstveno Božanskom Učitelju Osobno .... nepoznata snaga, koja se očitovala u djelima i u riječima. Potpuno nepoznati, jednostavni ljudi su postigli stupanj vjere i zrelosti duše, koji je neosporno nadmašio prirodnu darovitost .... ipak je s njima bio Božji Duh, a vidljivo djelovanje ovog Božanskog Duha bilo je svugdje gdje je trebalo izgubljene (zalutale) duše izvesti na pravi put. Dakle, Duh Božji je uvijek potreban tamo gdje jedan narod treba biti probuđen i vođen, jer bi sva snaga nedostajala čovjeku, koji bi iz sebe samoga bio potaknut iznositi učenja i mudrosti, koja bi bez Božjeg Duha bila samo ljudsko djelo, i kao takva bi bila prolazna (propadljiva). Prema tome, čovjek može ostvariti sve djeluje li Božanski Duh kroz njega, i stoga će, sebe pripremiti, čovjeku uvijek biti zadatak kojeg treba najgorljivije ispuniti, tako da on bude izabran za primanje Božanskog Duha, i da mu kroz to bude svojstvena puna snaga, kroz koju onda on može ostvariti ono što je u volji Gospodara, i Njemu ugodno.

AMEN

Prijevodima rukovodi Lorens Novosel